Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: Euroopa parlamendi ja Nõukogu direktiiv lennujaamamaksude kohta millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2009/0086 lõplik - COD 2007/0013 */





[pic] | EUROOPA ÜHENDUSTE KOMISJON | Brüssel 18.2.2009 KOM(2009) 86 lõplik 2007/0013 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: EUROOPA PARLAMENDI JA NÕUKOGU DIREKTIIV LENNUJAAMAMAKSUDE KOHTA MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2007/0013 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi tehtud muudatusettepanekute kohta nõukogu ühises seisukohas, mis käsitleb järgmist ettepanekut: EUROOPA PARLAMENDI JA NÕUKOGU DIREKTIIV LENNUJAAMAMAKSUDE KOHTA 1. Sissejuhatus EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse Euroopa Parlamendi 31 muudatusettepaneku kohta. 2. Taust Euroopa Parlamendile ja nõukogule ettepaneku edastamise kuupäev (dokument KOM(2006) 820 (lõplik) – 2007/0013COD): | 29. jaanuar 2007 | Euroopa Majandus- ja Sotsiaalkomitee arvamuse kuupäev: | 26. september 2007 | Regioonide Komitee arvamuse kuupäev: | 10. oktoober 2007 | Euroopa Parlamendi arvamuse kuupäev, esimene lugemine: | 15. jaanuar 2008 | Nõukogu poliitilise kokkuleppe vastuvõtmise kuupäev: | 7. aprill 2008 | Nõukogu ühise seisukoha vastuvõtmise kuupäev: | 23. juuni 2008 | Euroopa Parlamendi arvamuse kuupäev, teine lugemine: | 23. oktoober 2008 | 3. Ettepaneku eesmärk Komisjoni poolt 24. jaanuaril 2007 vastu võetud ettepaneku eesmärk on hõlbustada lennujaamamakse käsitlevaid arutelusid lennujaamade ja lennuettevõtjate vahel. Ettepanekus esitatakse maksude kehtestamise põhieeskirjad. Kõnealused eeskirjad põhinevad liikmesriikide poolt Rahvusvahelise Tsiviillennundusorganisatsiooni nõukogus juba heakskiidetud üldtunnustatud põhimõtetel. Esimese põhimõtte abil püütakse tagada makse käsitlevate korrapäraste konsultatsioonide pidamine lennujaamade ja -ettevõtjate vahel, et mõlemad pooled saaksid selgitada ja arendada oma seisukohti. Selle eesmärk on tagada, et lennujaamad on lennuettevõtjatega enne lennujaamamaksude kehtestamist nõu pidanud ja neid sellest eelnevalt teavitanud. Teine põhimõte käsitleb läbipaistvust seoses elementidega, mille põhjal lennujaamamaksud kehtestatakse. Kõnealust teavet käsitletakse korrapärastel konsultatsioonidel. Kolmas põhimõte on lennuettevõtjate diskrimineerimise keelamine. Ettepanekus soovitatakse samuti luua igas liikmesriigis sõltumatu reguleeriv asutus. Kõnealune asutus kontrollib maksude kehtestamist ja tagab, et järgitakse direktiivi asjakohaseid sätteid. Sellest tulenevalt tegeleb kõnealune asutus poolte esitatud kaebustega lennujaamamaksude kohta. 4. Komisjoni arvamus Euroopa Parlamendi muudatusettepanekute kohta 4.1. Muudatusettepanekud, millega komisjon nõustub - Euroopa Parlamendi muudatusettepanekud 1, 4, 14, 8, 9, 10, 18 ja 27 parandavad märkimisväärselt teksti selgust võrreldes nõukogu ühise seisukoha tekstiga. - Muudatusettepanekud 5, 6, 11, 12, 13, 16, 17, 20, 21, 22, 24, 25, 26, 28, 29, 30 ja 31 on paljudes küsimustes väga lähedal komisjoni algsele ettepanekule. See puudutab eelkõige nimesid ja tähtaegasid. - Euroopa Parlament võttis vastu kaks muudatusettepanekut, millega selgitatakse rahastamise aspekte. Muudatusettepanekuga 7 esitatakse põhjendus, milles selgitatakse, et lennujaama infrastruktuuri eelfinantseerimise puhul tuleks kehtestada kaitsemeetmed. Muudatusettepanekuga 15 nähakse ette, et lennujaamad peavad esitama teavet igasuguse riigiasutuste poolse rahastamise kohta. - Muudatusettepanekuga 19 tugevdatakse veelgi mittediskrimineerimise põhimõtet. - Muudatusettepanekuga 23 selgitatakse, et sõltumatu järelevalveasutuse ülesandeid saab delegeerida. - Muudatusettepanekutes 2 ja 3 selgitatakse täiendavalt põhjusi liikmesriigi suurima lennujaama lisamiseks kõnealuse direktiivi reguleerimisalasse. - Komisjon nõustub seetõttu kõikide muudatusettepanekutega. - Lisaks sellele kinnitatakse muudatusettepanekutega institutsioonidevahelist kokkulepet. Nõukogu on juba saatnud Euroopa Parlamendile kirja, milles kiidetakse parlamendi muudatusettepanekud heaks. 5. Järeldus Vastavalt EÜ asutamislepingu artikli 250 lõikele 2 muudab komisjon oma ettepanekut eespool esitatud viisil.